Nailian a Parke ti Kuapnit Balinsasayao
Ti Nailian a Parke ti Kuapnit Balinsasayao ket nasalakniban a lugar iti Pilipinas a mabirukan kadagiti ili ti Abuyog ken Baybay idiay Leyte, Daya a Visayas. Ti parke ket sakupenna ti kalawa iti 364 hektaria[1] iti nauneg nga ayan ti kabanbantaya a kabakiran ti Isla ti Leyte iti 60 kilometro nga abagatan ti Tacloban babaen ti Kalsada Maharlika. Daytoy ket nairangarang a nailian a parke idi 1937 babaen ti Proklamasion Blng. 142.[2]
Topograpia ken ekolohia[urnosen | urnosen ti taudan]
Ti Nailian a Parke ti Kuapnit Balinsasayao ket naisanglad idiay akin-abagatn a puntos ti Kabambantayan Anonang-Lobi a gumay-at iti amianan agingana iti abagatn babaen ti lumaud a Leyte. Daytoy a kabambantayan ket buklenna ti kangatuan a pantok ti Isla ti Leyte a mairaman ti Bantay Burauen Graben, Bantay Camaiyak ken Banaty Lobi, ti kangatuan ket iti 1,346 m. Ti Bantay Maganjan iti 754 m. ket isu ti kalatakan a pantok nga asideg iti parke.[3]
Ti parke ket kaaduan a naabongan babaen ti daan a tubo ti bakir. Daytoy ket pagtaengan ti tallo a sebbangan ti billit nga endemiko ti rehion ti Daya a Visayas, ti Kalaw ti Samar, Akaba a sippit ti Visaya, ken ti Duyaw barukong a Mannait a billit. Ti ugsa ti Pilipinas, natukaktukat a baboy ti Pilipinas ken ti Tarsier ket mabirukanda pay ditoy.[4]
Dagiti nagibasaran[urnosen | urnosen ti taudan]
- ^ "Rehion 8 - Nasalakniban a Luglugar". Departamento ti Enbironmento ken dagiti Masna a Rekurso - Nasalakniban a Luglugar ken Opisina ti Kaatapan. Naala idi 14 Hunio 2012.
- ^ "Proklamasion Blng. 142, s. 1937". Gov.ph. Naala idi 15 Hunio 2012.
- ^ "Bantay Maganjan - Leyte, Pilipinas". Peakery.com. Naala idi 15 Hunio 2012.
- ^ "PH 077 Kabambanatayan Anonang-Lobi". Birdlife International. Naala idi 15 Hunio2012.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn